PRIJEDLOG AKTA

Na temelju članka 35. Zakona o lokalnoj i područnoj (regionalnoj) samoupravi (''Narodne novine'', br. 33/01, 60/01-vjerodostojno tumačenje, 129/05, 109/07, 125/08, 36/09, 150/11 i 144/12) i članka 32. Statuta Općine Kistanje (''Službeni vjesnik Šibensko-kninske županije'', broj 8/09 i 15/10), Općinsko vijeće Općine Kistanje, na .sjednici, od . 2025. godine, donosi

**STATUTARNU ODLUKU**

**o izmjenama i dopunama Statuta Općine Kistanje**

**Članak 1.**

U Statutu Općine Kistanje (''Službeni vjesnik Šibensko-kninske županije'', broj 3/21) članak 37. st.2. mijenja se i sada glasi:

Utvrđuje se da pripadnici hrvatskog naroda imaju pravo na najmanje šest (6) vijećnika iz reda svojih pripadnika.

**Članak 2.**

Ova Statutarna odluka o izmjenama i dopunama Statuta Općine Kistanje stupa na snagu osmi dan od dana objave u „Službenom glasniku Općine Kistanje“.

KLASA:012-02/25-01/1

URBROJ: 2182-16-01-25-1

Kistanje,

OPĆINSKO VIJEĆE OPĆINE KISTANJE

Predsjednik Općinskog vijeća

Marko Kardum

**OBRAZLOŽENJE**

**Statutarne odluke**

**o izmjenama i dopunama Statuta Općine Kistanje**

Navedena izmjena predlaže se s obzirom na rezultate popisa stanovništva iz 2021.g. pa se mijenja dosadašnji stavak 2.članka 37. na način da umjesto dosadašnjih četiri (4) vijećnika, pripadnici hrvatskog naroda imaju pravo na zastupljenost u predstavničkom tijelu općine na najmanje šest (6) zastupnika.

Slijedom navedenog, predlaže se usvajanje predložene Odluke.